CELEX: 32011R0796
Language: lt
Date: 2011-08-08 00:00:00
Title: 2011 m. rugpjūčio 8 d. Komisijos įgyvendinimo reglamentas (ES) Nr. 796/2011, kuriuo 155-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

10.8.2011   
            
            
               LT
            
            
               Europos Sąjungos oficialusis leidinys
            
            
               L 205/1
            
         KOMISIJOS ĮGYVENDINIMO REGLAMENTAS (ES) Nr. 796/2011
   2011 m. rugpjūčio 8 d.
   kuriuo 155-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą, 7a straipsnio 1 dalį ir 7a straipsnio 5 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;
            
         
               (2)
            
            
               2011 m. liepos 29 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti du juridinius asmenis, grupes ar organizacijas. Jis taip pat nusprendė iš dalies pakeisti du sąrašo įrašus;
            
         
               (3)
            
            
               todėl Reglamento (EB) Nr. 881/2002 I priedas turėtų būti atitinkamai atnaujintas;
            
         
               (4)
            
            
               siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 8 d.
      
         
            Komisijos vardu, Pirmininko vardu
         
         
            Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      
                  1.
               
               
                  Antraštinė dalis „Juridiniai asmenys, grupės ir organizacijos“ papildoma šiuo įrašu:
                  
                              (a)
                           
                           
                              
                                 „Emarat Kavkaz. Kita informacija: a) daugiausia veikia Rusijos Federacijoje, Afganistane ir Pakistane; b) vadovas – Doku Khamatovich Umarov. Įtraukimo į sąrašą pagal 2a straipsnio 4 dalies b punktą data: 2011 07 29.“
                              
                           
                        
                              (b)
                           
                           
                              
                                 „Tehrik-e Taliban Pakistan (TTP) (alias a) Tehrik-I-Taliban Pakistan, b) Tehrik-e-Taliban, c) Pakistani Taliban, d) Tehreek-e-Taliban). Kita informacija: a) „Tehrik-e Taliban“ veikia genčių valdomose vietovėse prie Afganistano ir Pakistano sienos; b) įkurta 2007 m., vadovas – Hakimullah Mehsud; c) TTP emyras Pietų Vaziristane – Wali Ur Rehman. Įtraukimo į sąrašą pagal 2a straipsnio 4 dalies b punktą data: 2011 07 29.“
                              
                           
                        
            
                  2.
               
               
                  Antraštinės dalies „Fiziniai asmenys“ įrašas „Hakimullah Mehsud (alias a) Hakeemullah Mehsud, b) Zulfiqar). Gimimo data: apie 1979 m. Gimimo vieta: Pakistanas. Pilietybė: Pakistano. Kita informacija: a) turimomis žiniomis gimęs Pietų Vaziristane, Pakistane; b) manoma, gyvena Pakistane; c) organizacijos „Tehrik-i-Taliban Pakistan“, veikiančios genčių valdomose vietovėse prie Afganistano ir Pakistano sienos, vadas. Įtraukimo į sąrašą pagal 2a straipsnio 4 dalies b punktą data: 2010 10 21.“ pakeičiamas taip:
                  „Hakimullah Mehsud (alias a) Hakeemullah Mehsud, b) Zulfiqar). Gimimo data: apie 1979 m. Gimimo vieta: Pakistanas. Pilietybė: Pakistano. Kita informacija: a) turimomis žiniomis, gimęs Pietų Vaziristane, Pakistane; b) manoma, gyvena Pakistane; c) organizacijos „Tehrik-i-Taliban Pakistan“ (TTP), veikiančios genčių valdomose vietovėse prie Afganistano ir Pakistano sienos, vadas. Įtraukimo į sąrašą pagal 2a straipsnio 4 dalies b punktą data: 2010 10 21.“
               
            
                  3.
               
               
                  Antraštinės dalies „Fiziniai asmenys“ įrašas „Wali Ur Rehman. Gimimo data: apie 1970 m. Gimimo vieta: Pakistanas. Pilietybė: Pakistano. Kita informacija: a) turimomis žiniomis gimęs Pietų Vaziristane, Pakistane; b) manoma, gyvena Pakistane; c) „Tehrik-i-Taliban“ emyras Pietvakarių Vaziristano agentūroje, federacijos principu valdomose genčių srityse, Pakistanas. Įtraukimo į sąrašą pagal 2a straipsnio 4 dalies b punktą data: 2010 10 21.“ pakeičiamas taip:
                  „Wali Ur Rehman. Gimimo data: apie 1970 m. Gimimo vieta: Pakistanas. Pilietybė: Pakistano. Kita informacija: a) turimomis žiniomis, gimęs Pietų Vaziristane, Pakistane; b) manoma, gyvena Pakistane; c) „Tehrik-e Taliban Pakistan“ (TTP) emyras Pietų Vaziristano agentūroje, federacijos principu valdomose genčių srityse, Pakistane. Įtraukimo į sąrašą pagal 2a straipsnio 4 dalies b punktą data: 2010 10 21.“